Jelgavā, 2023.gada 25.maijā (prot. Nr.\_\_, \_\_p.)

**JELGAVAS VALSTSPILSĒTAS PAŠVALDĪBAS 2023.GADA 25.MAIJA**

**SAISTOŠIE NOTEIKUMI NR.\_\_\_\_\_\_**

**„JELGAVAS VALSTSPILSĒTAS PAŠVALDĪBAS IZGLĪTĪBAS IESTĀŽU SPORTA LAUKUMU IZMANTOŠANAS KĀRTĪBA”**

*Izdoti saskaņā ar Pašvaldību likuma*

*45.panta pirmās daļas 2.punktu*

1. **VISPĀRĪGIE JAUTĀJUMI**
2. Saistošie noteikumi nosaka Jelgavas valstspilsētas pašvaldības (turpmāk – pašvaldība) īpašumā esošo izglītības iestāžu sporta laukumu (saraksts tīmekļa vietnē [www.jelgava.lv](http://www.jelgava.lv)) izmantošanas kārtību. Saistošie noteikumi neattiecas uz pašvaldības pirmsskolas izglītības iestāžu sporta laukumiem.
3. Sporta laukums saistošo noteikumu izpratnē ir nožogota vai nenožogota pašvaldības izglītības iestādes teritorija ar mīksto vai cieto segumu, uz kura atrodas viena vai vairākas sporta iekārtas. Sporta laukuma sastāvā var ietilpt būves vai to elementi, dabīgie vai mākslīgie segumi, labiekārtojuma elementi, inventārs un aprīkojums, kā arī apgaismojums un apstādījumi.
4. Sporta laukumu izmantošanas pamatmērķis ir pašvaldības izglītības iestāžu izglītojamo mācību procesa nodrošināšana.
5. Sporta laukumi paredzēti arī publiskai lietošanai sporta aktivitātēm.
6. Apmeklētājs ir atbildīgs par izvēlēto aktivitāšu atbilstību sporta laukuma aprīkojumam.
7. Apmeklētājam ir jāievēro sporta laukuma izmantošanas noteikumi un informatīvo zīmju norādes.
8. **KĀRTĪBAS NOTEIKUMI**
9. Sporta laukumi apmeklētājiem nav publiski pieejami laikā no plkst.23:00 līdz 05:00, kā arī izglītojamo mācību procesa un treniņu laikā.
10. Sporta laukuma publiskā pieejamība var tikt ierobežota laikā, kad notiek citi pasākumi vai sporta laukuma uzkopšanas un tehnoloģiskie sagatavošanas darbi.
11. Sporta laukumos aizliegts:
    1. braukt ar jebkāda veida transportlīdzekļiem vai citiem pārvietošanās līdzekļiem, izņemot teritoriju apkalpojošos transporta līdzekļus vai pašvaldības rīkotos vai ar pašvaldību saskaņotos pasākumos;
    2. lietot sporta laukumu un tā aprīkojumu tam neparedzētiem mērķiem, neatbilstoši tā lietošanas veidam vai nestspējai;
    3. lietot apavus vai inventāru, kas neatbilst fizisko aktivitāšu veikšanai vai bojā sporta laukuma segumu;
    4. atrasties ārpus publiskās pieejamības laika;
    5. patvaļīgi pārvietot vai pārveidot sporta laukuma aprīkojumu, izveidot jebkādas konstrukcijas;
    6. traucēt citiem apmeklētājiem, apdraudēt savu vai citu apmeklētāju drošību un veselību;
    7. uzturēties ar mājdzīvniekiem, izņemot ar pašvaldību saskaņotos pasākumos;
    8. ienest stikla taru, sprādzienbīstamus, viegli uzliesmojošus priekšmetus vai vielas;
    9. izmantot skaņu iekārtas publiskai mūzikas atskaņošanai, izņemot ar pašvaldību saskaņotos pasākumos.
12. **SAISTOŠO NOTEIKUMU IZPILDES KONTROLE UN ADMINISTRATĪVĀ ATBILDĪBA PAR SAISTOŠO NOTEIKUMU NEIEVĒROŠANU**
13. Saistošo noteikumu izpildes kontroli un administratīvā pārkāpuma procesu par saistošajos noteikumos minēto prasību neievērošanu veic pašvaldības iestāde „Jelgavas pašvaldības policija”.
14. Administratīvā pārkāpuma procesu par saistošo noteikumu pārkāpumiem pilngadīgām personām un juridiskām personām veic pašvaldības iestāde „Jelgavas pašvaldības policija”. Administratīvā pārkāpuma procesu nepilngadīgām personām līdz administratīvā pārkāpuma lietas izskatīšanai veic pašvaldības iestāde „Jelgavas pašvaldības policija”, bet administratīvā pārkāpuma lietu izskata Jelgavas valstspilsētas pašvaldības Administratīvās komisijas bērnu lietu apakškomisija.
15. Par saistošo noteikumu prasību neievērošanu piemēro brīdinājumu vai naudas sodu līdz 100 naudas soda vienībām.
16. **NOSLĒGUMA JAUTĀJUMS**
17. Ar saistošo noteikumu spēkā stāšanos atzīt par spēku zaudējušiem Jelgavas pilsētas pašvaldības 2019.gada 22.augusta saistošos noteikumus Nr.19-18 „Par sabiedrisko kārtību Jelgavas pilsētas pašvaldības izglītības iestāžu sporta laukumos”.

Jelgavas valstspilsētas pašvaldības domes priekšsēdētājs A.Rāviņš